CELEX: 52018DP0071
Language: sl
Date: 2018-03-14 00:00:00
Title: Sklep Evropskega parlamenta z dne 14. marca 2018 o priporočilu Sveta o imenovanju podpredsednika Evropske centralne banke (N8-0053/2018 – C8-0040/2018 – 2018/0804(NLE))

10.5.2019   
            
            
               SL
            
            
               Uradni list Evropske unije
            
            
               C 162/135
            
         
      P8_TA(2018)0071
      Imenovanje podpredsednika Evropske centralne banke
      Sklep Evropskega parlamenta z dne 14. marca 2018 o priporočilu Sveta o imenovanju podpredsednika Evropske centralne banke (N8-0053/2018 – C8-0040/2018 – 2018/0804(NLE))
      (Posvetovanje)
      (2019/C 162/21)
      
         Evropski parlament,
      
      
                  —
               
               
                  ob upoštevanju priporočila Sveta z dne 20. februarja 2018 (N8-0053/2018) (1),
               
            
                  —
               
               
                  ob upoštevanju druge alinee člena 283(2) Pogodbe o delovanju Evropske unije, v skladu s katerim se je posvetoval z Evropskim svetom (C8-0040/2018),
               
            
                  —
               
               
                  ob upoštevanju člena 122 Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A8-0056/2018),
               
            
                  A.
               
               
                  ker se je Evropski svet s pismom z dne 22. februarja 2018 posvetoval z Evropskim parlamentom o imenovanju Luisa de Guindosa za podpredsednika Evropske centralne banke za mandat osmih let z začetkom 1. junija 2018;
               
            
                  B.
               
               
                  ker je Odbor Parlamenta za ekonomske in monetarne zadeve ocenil kandidatova priporočila, zlasti glede na zahteve iz člena 283(2) Pogodbe o delovanju Evropske unije ter potrebo po polni neodvisnosti Evropske centralne banke v skladu s členom 130; ker je med ocenjevanjem odbor prejel življenjepis kandidata ter njegove odgovore na pisni vprašalnik, ki mu je bil poslan;
               
            
                  C.
               
               
                  ker je imel nato kandidat 26. februarja 2018 petinsedemdesetminutno predstavitev v odboru, ki jo je začel z uvodno izjavo, nadaljeval pa z odgovori na vprašanja članov odbora;
               
            
                  D.
               
               
                  ker ima Parlament pomisleke glede uravnotežene zastopanosti spolov, izbirnega postopka, časa imenovanja in politične neodvisnosti ter od Sveta zahteva, naj začne s Parlamentom razpravo o tem, kako bi postopek pri prihodnjih imenovanjih izboljšali;
               
            
               
                  1.
               
               
                  odobri priporočilo Sveta o imenovanju Luisa de Guindosa za podpredsednika Evropske centralne banke;
               
            
               
                  2.
               
               
                  naroči svojemu predsedniku, naj ta sklep posreduje Evropskemu svetu, Svetu in vladam držav članic.
               
            
         (1)  UL C 67, 22.2.2018, str. 1